Прывітальны адрас Прэзідэнта краіны зачытаў намеснік Прэм’ер-міністра Беларусі Васіль Жарко. Віншаванне ад Кіраўніка дзяржавы атрымаў і народны артыст Беларусі, рэжысёр Барыс Луцэнка — з нагоды нядаўняга 80-годдзя. Узгадалі і яшчэ адну такую ж юбіляршу — народную артыстку Беларусі непараўнальную Бэлу Масумян (яна літаральна выпырхнула на сцэну — уся ў белым, у лабутэнах, з паветранымі шарыкамі ў руках), павіншавалі Івана Мацкевіча, які сёлета справіў 70-годдзе.